เรื่องร้องเรียน (ถนน) วันที่ 2022-06-16 10:37:13 — แขวงดินแดง เขตดินแดง กรุงเทพมหานคร
ร้องเรียนเรื่อง คำสั่งเกี่ยวกับการโอนย้ายข้าราชการกรุงเทพมหานครขัดกับหลักสิทธิมนุษยชนขั้นพื้นฐาน 
     ประเด็น คือ คำสั่งห้ามโอน และย้ายข้าราชการซึ่งปฏิบัติงานให้ กทม. ถ้ายังไม่ถึง 5 ปี ห้ามโอนและย้ายทุกกรณี ซึ่งเป็นการขัดหลักสิทธิมนุษยชนอย่างมาก เป็นการข่มขืนจิตใจให้มนุษย์เกิดความทุกข์ บางท่านมีเหตุจำเป็นต้องโอนย้ายกลับภูมิลำเนาเนื่องจากต้องดูแลบุพการี ดูแลบุตร มีครอบครัว มีบุคคลอันเป็นที่รัก บางท่านต้องตายจากแบบไม่ได้สั่งลาเนื่องจากไกลกันย้ายกลับไม่ได้ รวมถึงภาระค่าใช้จ่ายซึ่งต้องเช่าหอพักซึ่งเบิกไม่ได้สักบาทเดียว ค่ากินมหาศาลเมื่อเทียบกับเงินเดือน ผู้ตั้งกฎก็คิดว่าจะกักขังตัวไว้ 5 ปีจะได้มีคนทำงาน แต่การทำเช่นนี้เป็นความคิดซึ่งละเมิดสิทธิมนุษยชน และไม่ได้แก้ปัญหาอะไรได้ เพราะทุกวันนี้คนขาดหนักกว่าก่อนที่จะตั้งกฎนี้ และทำให้คนทำงานเหมือนติดคุก ไม่ได้มีความสุขเลย ถ้าเปรียบเหมือนคนรัก ก็รักแบบรั้งไว้แค่ตัว แต่หัวใจไม่อยู่ด้วยแล้ว
ข้าพเจ้าจึงอยากขอความเมตตาให้ท่านผู้ว่าชัชชาติ สิทธิพันธ์ ช่วยพิจารณาถึงจิตใจของข้าราชการชั้นผู้น้อยในข้อนี้ ขอให้ยกเลิกกฎการกักขังตัวข้าราชการที่ขังไว้ถึง 5 ปี เพื่อให้หน่วยงานที่น่าอยู่ น่าทำงานมากกว่านี้ แม้จะมีความเป็นไปได้น้อย ผมก็จะพยายามทุกวิถีทาง ขอบคุณครับ